Այնուհետ Նիկոլ Փաշինյանը նշեց, որ վարչապետի պաշտոնում ինքը զգում է՝ հարյուր հազարավոր մարդիկ սպասում են կառավարության հարց լուծելուն: «Իշխանափոխություններից հետո տեղի են ունենում տնտեսական ցնցումներ, բայց ՀՀ-ում նման բան չի եղել, սակայն մենք ասում ենք, որ առկա աճը մեզ չի բավարարում: Ինձ համար ծանր է, որ մարդիկ սպասում են, որ կառավարությունը իրենց խնդիրները լուծի, բայց կառավարությունն այն արագությամբ չի լուծում իրենց խնդիրները, որին դուք սպասում եք: Ի՞նչ կապ ունի այստեղ Հայկ Մարությանը: Ես երբ ասում եմ, հավատում եմ ձեզ... կառավարությունն այսօր ստեղծել է հավասարություն: Բոլորը հավասար են օրենքի, հարկայինի, մաքսայինի առաջ: Ուզում եմ, որ Հայկի օրինակը շատերին ոգեշնչի, որ չսպասեն կառավարությունը իրենց խնդիրները լուծի, իրենք ուղղեն իրենց մեջքը, լուծեն իրենք խնդիրները եւ առաջ գնան: Պարտադիր չէ, որ բոլորը խանութ բացեն եւ ինչ-որ բան վաճառեն»,- ասաց նա: